USMA 2011
Sērfings ir ceļš uz neatkarību domās un dabā

NOLIKUMS 

Mērķis
Rīkoties saskaņā 1988. gada 21. aprīlī pieņemto Sērfinga manifestu mūžīgiem laikiem (sk. 1. pielikumu).
Vienā vējā vienot visu paaudžu visdažādāko stilu sērfotājus.
Apzināt, cik daudz mēs esam, stiprināt draudzību ar citvalstu sērfotājiem.
Noskaidrot, ko un kā kurš spēj.

Dalībnieki
Ikviens, kurš apguvis vindsērfinga iemaņas tik lielā mērā, ka spēj veikt distanci, un apzinās šī sporta ietekmi uz savu veselību, kā arī ir lojāls Sērfinga manifestam mūžīgiem laikiem.

Vieta un programma
Regate notiek Usmas ezera Bukdangu kempinga akvatorijā 2011. gada 18. un 19. jūnijā. Atklāšana 18. jūnijā pl. 12.00. Pēc tam pirmie četri braucieni. Pl. 20.00 Vinila disko 60 no mūžības.
19. jūnijā no pl. 11.00 līdz pl. 16.00 starts nākamajos trijos braucienos. Meteoroloģisko apstākļu ietekmē programma var tikt mainīta. Pl. 17. 30 noslēgums.

Vērtēšana
Regate norit pēc pastāvošiem burāšanas sacīkšu noteikumiem RRS 2009-2012. Vērtēšana pēc Low point sistēmas: par 1. vietu braucienā - 1 soda punkts, par 2. vietu - 2, par 3. vietu - 3 utt. Ja notiek vairāk par 5 braucieniem, sliktāko anulē.
Dalībnieki tiek vērtēti piecās grupās:
R - Raceboard, atbilstoši starptautiskās klases noteikumiem
F - Formula Windsurfing 
A - Atklātā šverta vējdēļu klase bez buras laukuma ierobežojumiem.
W - Windglider 
T - Techno klase jauniešiem (U-17)
Ja piedalās vismaz trīs dāmas, tad viņām vēl atsevišķs vērtējums.
Ja piedalās vairāk par sešiem Formula Windsurfing braucējiem, viņiem tiek izveidota atsevišķa starta grupa.

Apbalvošana
Pirmie 66 labākie saņem goda sertifikātu, kas apliecina izcīnīto vietu.
Ņemot vērā, ka šajā gadsimtā 65 bijis lielākais dalībnieku skaits Usmas regatē, speciālsuminājums sērfotājam, kurš izcīnīs 66. vietu.

Zināšanai
Dalības maksa - 12 Ls, jauniešiem - 6 Ls (cenā iekļautas divas ēdienreizes). Kempings Bukdangas piedāvā telšu un treileru vietas (sacensību dalībniekiem bez maksas), kā arī dažāda līmeņa kotedžas (sk. www.bukdangas.lv), pirti (dalībniekiem bez maksas), ūdensvelosipēdus, laivas, makšķeres u.c. izklaides. Būs bufete. Par vietu rezervāciju kotedžās zvanīt 29256487 (Atim).

Orientieri
Braucot no Rīgas uz Ventspili (E 22, A 10), 136. kilometrā (aiz Spāres dzelzceļa pārbrauktuves) priežu mežā pagrieziens pa kreisi (norāde Bukdangas). Pēc tam 4 km pa kvalitatīvu grants ceļu cauri mežam, sekojot norādēm Bukdangas.

Rīkotāju vārdā
Dainis Caune (tel. 29465595)